Akho Amaxesha Anjalo
Akho Amaxesha omvandedwa.
Ngalo lonke ixesha uzihombisa ngokuzigxeka.
Bubomi ke obo yaye buyaqhubeka.
Ecaleni kwakho bonke babonakala bephumelela.
Izicelo zomsebenzi uyazifaka kwangethuba kodwa soze ubizwe njengabanye.
Akho Amaxesha uzibuze imibuzo emininzi.
Eminye yawo ngoku uyindoda ukhale esimantshiyane.
Akho Amaxesha Anjalo bakulibale bakulibale ze xa usemgubasini walapho uyakhona bonke bazibize kwigama lakho.
Elowo uzirhangqa kwisangqa sempumelelo yakho.
Inkoliso yabo wath’uyicenga ayakucacela yacezela phaya.
Akho amaxesha okuba ungathandwa kowenu.
Nditsho nabo nanisesibelekweni esinye nabo.
Akho amaxesha okuba abantu badikwe nguwe.
Xa uzijonga esipilini ubengumhlehlo kulowo udla imifuno neziqhamo kuphela phofu akho mntu umenze into ebuhlungu.
Akho amaxesha okujongelwa phantsi.
Amaxesha okuba kudlalwe ngawe.
Akho amaxesha okuba uthi ufuna ukubhala
Akho amaxesh okuba ungamameli yonke into ethethwayo ngawe ngabantu.
Yazi amaxesha obomi awafani.
Akho amaxesha uzibuze ukuba
KUNINI eyenza lento kodwa Akho nkqubela.
Akho amaxesha Anjalo wena.
Akho Amaxesha Anjalo by Madoda Ndlakuse
Ngenene Akho amaxesha anjalo, soncedwa kunyamezela, sizingisa sinomonde sixhoba ngomthandazo de siwabalise njenge mbali amaxehsa anjalo.